b'\n_START_ARTICLE_\nBill Hicks\n_START_SECTION_\nPrimers anys\n_START_PARAGRAPH_\nNascut a Valdosta, Ge\xc3\xb2rgia, Bill Hicks era el fill d\'enn Jim i la Mary (Reese) Hicks, i tenia dos germans m\xc3\xa9s grans, l\'Steve i en Lynn. La fam\xc3\xadlia va viure a Florida, Alabama i Nova Jersey abans d\'establir-se a Houston, Texas, quan en Hicks tenia set anys. Va ser educat en les creences de la Convenci\xc3\xb3 Baptista del Sud, on va comen\xc3\xa7ar a actuar com a humorista per a nens a l\'Escola Dominical._NEWLINE_Va iniciar-se en el m\xc3\xb3n de la com\xc3\xa8dia de molt jove, emulant a Woody Allen i Richard Pryor, i escrivint n\xc3\xbameros amb el seu amic Dwight Slade. Preocupats pel seu comportament, els seus pares el van portar a un piscoanalista a l\'edat de 17, per\xc3\xb2 segons en Hicks, en la primera sessi\xc3\xb3 el psicoanalista li va fer saber que "...s\xc3\xb3n ells, no tu."_NEWLINE_El 1978, Hicks, amb els seus amics Slade, John S. i Kevin Booth, van comen\xc3\xa7ar a actuar al Comedy Workshop de Houston. Al principi, Hicks era incapa\xc3\xa7 de conduir fins al local per ell mateix, i era tan jove que necessitava un perm\xc3\xads de treball especial per actuar. En la tardor de 1978, Hicks ja s\'havia fet un lloc actuant-hi cada dimarts a la nit, al mateix temps que atenia a l\'Institut de Stratford. Era molt ben rebut i va comen\xc3\xa7ar a desenvolupar les seves habilitats d\'improvisaci\xc3\xb3, tot i que les seves actuacions estaven molt limitades de temps en aquells dies.\n_START_SECTION_\nCalif\xc3\xb2rnia i Nova York\n_START_PARAGRAPH_\nEl 1986, Hicks es trobava en una situaci\xc3\xb3 econ\xc3\xb2mica bastant pobre, per\xc3\xb2 la seva carrera va tornar a millorar quan va apar\xc3\xa8ixer a Young Comedians Special (Especial de Comediants Joves) de Rodney Dangerfield, l\'any 1987. Aquell mateix any va mudar-se a Nova York, i durant els seg\xc3\xbcents cinc anys, va realitzar unes 300 actuacions per any. A l\'\xc3\xa0lbum Relentless, Hicks bromejava del fet que havia deixat les drogues perqu\xc3\xa8 "una vegada has estat portat a bord d\'un OVNI, \xc3\xa9s dif\xc3\xadcil superar-ho", tot i que en els seus mon\xc3\xb2legs continuava exal\xc3\xa7ant les virtuts de la LSD, la marihuana i els bolets al\xc2\xb7lucin\xc3\xb2gens. Tamb\xc3\xa9 va tornar a fumar amb freq\xc3\xbc\xc3\xa8ncia, un tema que esdevindria molt recurrent en les seves actuacions a partir de llavors._NEWLINE_L\'any 1988 Hicks va contractar el seu primer m\xc3\xa0nager professional, Jack Mondrus. Durant el 1989, Mondrus va treballar per conv\xc3\xa8ncer molts clubs perqu\xc3\xa8 contractessin a en Hicks, prometent que el seu comportament en relaci\xc3\xb3 a les drogues i l\'alcohol eren cosa del passat. Entre els m\xc3\xa0nagers de club que contractaren el llavors sobri Hicks es troba Colleen McGarr, qui m\xc3\xa9s tard es convertiria en la seva n\xc3\xb2via i la seva promesa en els seus \xc3\xbaltims anys._NEWLINE_En una actuaci\xc3\xb3 a Chicago l\'any 1989, Hicks va pronunciar una de les seves cites m\xc3\xa9s infames. Despr\xc3\xa9s que un espectador crid\xc3\xa9s constantment "Free Bird", Hicks va cridar "La idea de Hitler era bona, el que passa \xc3\xa9s que no hi va posar suficient esfor\xc3\xa7". Hicks segu\xc3\xad aquesta observaci\xc3\xb3 amb una diatriba misantr\xc3\xb2pica fent una crida per un genocidi imparcial contra tota la humanitat. Aquell mateix any va publicar el seu primer v\xc3\xaddeo, Sane Man., que seria reem\xc3\xa8s l\'any 2006.\n_START_SECTION_\nPrincipi de la fama\n_START_PARAGRAPH_\nL\'any 1990, Hicks a publicar el seu primer \xc3\xa0lbum, Dangerous, gravaci\xc3\xb3 de l\'actuaci\xc3\xb3 que va realitzar en l\'especial d\'HBO One Night Stand i al Just for Laughs de Montreal._NEWLINE_Tamb\xc3\xa9 formava part del grup de comediants estatunidencs en viu que va actuar al teatre West End de Londres al novembre. Hicks va tenir molt d\'\xc3\xa8xit al Regne Unit i a Irlanda i va continuar actuant-hi durant el 1991. Aquell any, va tornar al festival Just for Laughs i va gravar-hi el seu segon \xc3\xa0lbu, Relentless._NEWLINE_Hicks va fer un breu desviament a la m\xc3\xbasica gravant amb l\'\xc3\xa0lbum ep\xc3\xb2nim Marble Head Johnson l\'any 1992. Al novembre, va fer una gira pel Regne Unit, on va gravar el v\xc3\xaddeo Revelations pel Channel 4. Va tancar la gira amb "It\'s Just a Ride", una de les seves m\xc3\xa9s famoses filosofies sobre la vida. Tamb\xc3\xa9 en aquesta gira va gravar l\'actuaci\xc3\xb3 en directe publicada completament en el doble CD titulat Salvation. Hicks va ser votat com l\'"Humorista m\xc3\xa9s poular" per la revista Rolling Stone, i va mudar-se a Los Angeles a principis del 1993._NEWLINE_El grup de metal progressiu Tool va convidar Hicks a un gran nombre de concerts en les seves actuacions a Lollapalooza l\'any 1993, on Hicks va demanar a l\'audi\xc3\xa8ncia que l\'ajudessin a buscar les lents de contacte que havia perdut. Milers de persones van fer-li cas. Aquesta broma va agradar tant al cantant de Tool Maynard James Keenan que la va repetir en nombroses ocasions posteriorment. Keenan, qui havia treballat com a humorista a Los Angeles abans de Tool, havia conegut a en Hicks a trav\xc3\xa9s d\'amics en com\xc3\xba i d\'actuacions en els mateixos locals. L\'any 1996, Tool va publicar l\'\xc3\xa0lbum \xc3\x86nima, que cont\xc3\xa9 algunes frases gravades de Hicks. La can\xc3\xa7\xc3\xb3 "\xc3\x86nema" fa refer\xc3\xa8ncia a la filosofia d\'Arizona Bay d\'en Hicks i l\'\xc3\xbaltima can\xc3\xa7\xc3\xb3, "Third Eye" cont\xc3\xa9 fragments dels \xc3\xa0lbums Dangerous i Relentless. El grup Faith No More de rock experimental tamb\xc3\xa9 va citar a en Hicks a "Ricochet", can\xc3\xa7\xc3\xb3 del seu \xc3\xa0lbum King for a Day... Foor for a Lifetime, cantant "It\'s always funny until someone gets hurt and then it\'s just hilarious." (\xc3\x89s sempre graci\xc3\xb3s fins que alg\xc3\xba es fa mal, i llavors \xc3\xa9s simplement divertid\xc3\xadssim).\n_START_SECTION_\nCensura i posterior\n_START_PARAGRAPH_\nL\'1 d\'octubre del 1993, uns cinc mesos abans de la seva mort, estava previst que Hicks aparegu\xc3\xa9s a Late Show with David Letterman (Programa de nit amb David Letterman), la seva dotzena aparici\xc3\xb3 en un programa d\'en Letterman. Les primeres 11 aparicions havien estat a Late Night with David Letterman (Programa de nit amb David Letterman), per\xc3\xb2 la seva actuaci\xc3\xb3 va ser eliminada de la transmissi\xc3\xb3 \xe2\x80\x94 l\'\xc3\xbanica ocasi\xc3\xb3 fins llavors en qu\xc3\xa8 l\'actuaci\xc3\xb3 sencera d\'un comediant \xc3\xa9s eliminada d\'un programa despr\xc3\xa9s de ser gravada. L\'actuaci\xc3\xb3 en directe d\'en Hicks va ser eliminada del programa suposadament perqu\xc3\xa8 Letterman i els seus productors estaven inc\xc3\xb2modes amb les bromes d\'en Hicks sobre religi\xc3\xb3. Tant els productors del programa com els responsables de la CBS van negar la seva responsabilitat. Hicks va expressar els seus sentiments de tra\xc3\xafci\xc3\xb3 en una carta de 39 p\xc3\xa0gines escrita a m\xc3\xa0 dirigida a John Lahr del The New Yorker. Tot i que Letterman va expressar el seu lament per la forma amb qu\xc3\xa8 s\'havia tractat a Hicks, aquest no va tornar a apar\xc3\xa8ixer en el programa. Tota la hist\xc3\xb2ria d\'aquest succ\xc3\xa9s va ser publicada en un perfil del New Yorker per Lahr. M\xc3\xa9s tard, aquest perfil va ser publicat en el llibre de John Lahr Light Fantastic._NEWLINE_L\'episodi "The Performing Artist" (L\'artista actuant) de The Larry Sanders Show (Segona temporada, episodi 14), amb Tim Miller, va ser aparentment basat en l\'aparici\xc3\xb3 final de Hicks al programa de Letterman. En aquest episodi, Larry Sanders talla l\'actuaci\xc3\xb3 d\'en Tim del programa per ser massa atrevida, i m\xc3\xa9s tard \xc3\xa9s renyat per en Tom Arnold i la Roseanne Barr. Va ser em\xc3\xa8s el 25 d\'agost del 1994._NEWLINE_Mary, la mare d\'en Hicks, va apar\xc3\xa8ixer el 30 de gener del 2009 en un episodi del Late Show. Letterman va emetre el n\xc3\xbamero d\'en Hicks sencer. Letterman va assumir tota la responsabilitat per la censura original i va disculpar-se a la senyora Hicks, qui havia acceptat la invitaci\xc3\xb3 per assistir com a convidada al programa. Letterman va declarar tamb\xc3\xa9 que no sabia en qu\xc3\xa8 estava pensant quan va eliminar l\'actuaci\xc3\xb3 del programa el 1993, i digu\xc3\xa9 "It says more about me as a guy than it says about Bill because there was absolutely nothing wrong with it." (Diu m\xc3\xa9s de mi com a persona que sobre Bill perqu\xc3\xa8 no hi havia res de dolent en aquell n\xc3\xbamero).\n_START_SECTION_\nC\xc3\xa0ncer i mort\n_START_PARAGRAPH_\nL\'abril del 1993, mentre feia una gira per Austr\xc3\xa0lia, Hicks comen\xc3\xa7\xc3\xa0 a queixar-se de dolor al costat, i el 16 de juny d\'aquell mateix any, va ser diagnosticat amb c\xc3\xa0ncer de p\xc3\xa0ncrees, el qual s\'havia est\xc3\xa8s fins al fetge. Va comen\xc3\xa7ar a fer sessions setmanals de quimioter\xc3\xa0pia, al mateix temps que seguia de gira i gravava el seu \xc3\xa0lbum Arizona Bay amb Kevin Booth. Tamb\xc3\xa9 estava treballant amb l\'humorista Fallon Woodland en un episodi pilot d\'un nou programa d\'entrevistes, titulat Counts of the Netherworld (Comtes de l\'Infern) pel Channel 4 en el moment de la seva mort. El pressupost i la idea havien estat aprovats, i s\'havia filmat l\'episodi pilot. Aquest episodi pilot de Counts of the Netherworld va ser em\xc3\xa8s a diferents especials de tribut en el des\xc3\xa8 aniversari de la seva mort, el 26 de febrer de 2004._NEWLINE_Aquell mateix any, despr\xc3\xa9s d\'haver estat diagnosticat amb c\xc3\xa0ncer, Hicks faria broma sovint en les actuacions exclamant que seria l\'\xc3\xbaltima. La seva \xc3\xbaltima actuaci\xc3\xb3 va ser al local Caroline\'s de Nova York, el 6 de gener del 1994. Al cap de poc temps va mudar-se a casa dels seus pares a Little Rock, Arkansas. Va trucar als seus amics per acomiadar-se, abans de deixar de parlar el 14 de febrer, i va rellegir-se La Germandat de l\'Anell de Tolkien. Va passar la resta del seu temps amb els seus pares, ensenyant-los la m\xc3\xbasica que li agradava i documentals del seu inter\xc3\xa8s. Va morir de c\xc3\xa0ncer en pres\xc3\xa8ncia dels seus pares a les 11:20 p.m. del 26 de febrer de 1994. Hicks va ser enterrat en els terrenys de la fam\xc3\xadlia a Leakesville, Mississip\xc3\xad.'